**Huskeliste for plasstillitsvalgte i AVYO i Delta avdeling Østfold**

Plasstillitsvalgt (PTV) er bindeleddet mellom avdelingsstyret, hovedtillitsvalgte og medlemmene i egen enhet.

PTV har taushetsplikt i alle saker som har med personforhold å gjøre eller saker der ledelsen og PTV blir enige om ikke å gå ut med informasjon.

Oppgaver til PTV


* Gjør deg kjent med Hovedavtalen: [hovedavtalen i staten,](https://www.regjeringen.no/no/dokumenter/hovedavtalen-i-staten/id449042/) [hovedavtalen i KS](https://www.ks.no/fagomrader/lonn-og-tariff/hovedavtalen/hovedavtalen-01.01.2022-31.12-2023/)
* Gjør deg kjent med Hovedtariffavtalen: [Hovedtariffavtalene i staten 1. mai 2022 - 30.](https://www.regjeringen.no/no/dokumenter/hta-2018-2020/id696502/)

[april 2024 - regjeringen.no](https://www.regjeringen.no/no/dokumenter/hta-2018-2020/id696502/) og [Hovedtariffavtalen - KS.](https://www.ks.no/fagomrader/lonn-og-tariff/hovedtariffavtalen/) Meld deg på AVYO i Deltas grunnopplæring for tillitsvalgte, <https://www.delta.no/aktiviteter?categories=88c96526-a083-4482-ad6c-e65c54a14cb1&date=2023-01-25>  [.](https://www.delta.no/yrke/avyo/fragment-artikkelliste-med-prioritert-innhold/arrangementer-og-kurs-2022-copy) For spørsmål og påmelding ta kontakt med styret i AVYO Østfold/

* Delta på samlinger for tillitsvalgte
* Delta på enhetens MBA-møter (medbestemmelsesapparatet). Informere medlemmene om temaer som skal tas opp i møtet og gi tilbakemelding etter møtet
* Ansvarlig for å videreformidle informasjon fra AVYO i Delta til medlemmene i egen enhet. Mailer til medlemmene skal sendes som blindkopi
* Vær aktiv i lokal lønns- og personalpolitikk. Ved lokale lønnsforhandlinger veileder du medlemmene i hva kriteriene betyr og i å skrive lønnskrav. Mottar og prioriter kravene og videresender disse til forhandlingsdelegasjon
* Du bør arrangere minst to medlemsmøter i året. Inviter gjerne hovedtillitsvalgt og andre som er aktuelle ifølge tema. PTV kan ved forhåndsgodkjenning av kasserer i AVYO i Delta avdeling Østfold bruke inntil kr.100, - per medlem per år på bespisning tilknyttet medlemsmøter. Refusjon fås ved å sende regning til kasserer. Husk å oppgi deltakerliste og møteagenda i refusjonskravet
* Informere nyansatte/ansatte om viktigheten av å være organisert og hvorfor velge

AVYO i Delta. Ta kontakt med leder i AVYO i Delta avdeling Østfold for vervemateriell

* Gi en oppmerksomhet (gavekort, blomst eller annet i verdi av 300,00 kr) til **50- og 60- årsjubilantene**. Medlemmer som går av med **pensjon** får gave i inntil 500,00 kr med tillegg for eventuelt frakt. Send kvittering til leder i AVYO i Delta avdeling Østfold med navn på gavemottakeren. Husk å oppgi kontonummer for tilbakebetaling PTV oppfordrer sine medlemmer å holde «Min side» på [www.avyo.no](http://www.avyo.no/) oppdatert (se bildet under)



* Styret v/leder i AVYO i Delta avdeling Østfold ønsker å få beskjed fra PTV ved følgende medlemsendringer:
  + Flytter/bytter arbeidssted
  + Endring i navn, adresse, stillingskode og stillingsprosent
  + Fratrer sin stilling
  + Skal ha permisjon
  + Begynner i arbeid etter permisjon uten lønn

**Valg av PTV og vara PTV**

Det skal velges PTV med vara ved alle enheter hvor AVYO i Delta avdeling Østfold har medlemmer, årlig.

Valg kan også gjøres for to år av gangen. PTV skal velges av medlemmene og resultatet

skal sendes hovedtillitsvalgt med kopi til leder i AVYO i Delta avdeling Østfold, og enhetsleder på arbeidsplassen.